L’acupuntura és una especialitat terapèutica que forma part de la Medicina Tradicional Xinesa, i que es fa servir des de fa més de 3000 anys.\nLa Medicina Tradicional Xinesa manté una visió holística en la què es veu l’ésser humà com un microsistema dins del macrosistema o cosmos, on tot està connectat i es reflexa mútuament. D’aquí la gran importància en la observació de la natura per poder entendre els seus fenòmens i fer-los extensius a la pròpia persona. Aquest sistema de pensament considera que el cos està compost per energia i matèria, i que la salut és el manteniment de l’equilibri entre elles. La malaltia esdevé quan es dóna un desequilibri.\nL’energia, anomenada Qi o energia vital, és el principi actiu que forma part de tot ésser viu. Podria traduir-se com flux vital d’energia.\nA banda de l’Acupuntura, la Medicina Tradicional Xinesa fa servir altres tècniques, com la fitoteràpia, la moxibustió, la tuina (fisioteràpia xinesa) o el Qi Gong entre d’altres...\nL’acupuntura està reconeguda per l’Organització Mundial de la Salut (OMS) des de l’any 1979.\nL’acupuntura consisteix en la introducció d’agulles molt fines en punts determinats de la superfície corporal (punts d’acupuntura) que es troben situats en una sèrie de canals o meridians pels quals el Qi (energia vital) flueix i es distribueix per tot el cos. Els meridians formen una xarxa totalment comunicada. Cada meridià principal es relaciona amb un òrgan intern i es denomina segons aquest òrgan. Cada punt té determinades característiques i aplicacions.\nLes agulles d’acupuntura són estèrils i d’un sol ús.\nLa finalitat de l’acupuntura és l’harmonització del Qi mitjançant la inserció de les agulles en els punts corresponents. L’objectiu seria tonificar, si hi ha dèficit, dispersar, si hi ha excés, drenar la congestió, obrir l’obstrucció, alliberar l’estancament.\nAixí, a més de la història clínica mèdica convencional que sempre hem de dur a terme com a metges, durant la visita es recullen els símptomes que es presenten i el resultat de l’exploració física, i s’interpreten segons els criteris diagnòstics de la Medicina Tradicional Xinesa dels 5 elements (Fusta, Foc, Terra, Metall i Aigua), el Yin i el Yang (dos principis taoistes que han d’estar en equilibri), els Meridians, Zang- Fu (òrgans).\nQuins són els principals motius de consulta?\nL’acupuntura es pot fer servir per a tot tipus de desequilibri o patologia. Pot ajudar tant en símptomes físics com en trastorns emocionals com l’angoixa, la depressió, l’estrès... podent produir una franca millora de l’estat general.\nEls motius més freqüents de consulta són: dolors aguts o crònics (mals de cap, migranyes, dolors articulars i musculars, neuràlgies, dolors menstruals...), rinitis al·lèrgica, insomni, problemes dermatològics (herpes zòster, dermatitis...), estrès...\nAquest sistema de tractament és complementari del seu tractament mèdic habitual, així com de les visites i controls per part d’altres metges i els especialistes que el visitin regularment, i en cap cas els pot substituir.\nIsabel Rey Rodriguez


BUEN COMIENZO DEL BENJAMIN\nPARTITS DE 23 A 26 D’OCTUBRE\nSenior A: Un senior minvat per les baixes, cau derrotat a Calp en un partit molt disputat. 73-71\nParcials: 18-17, 16-23, 22-18, 17-13\nL´equip senior es desplaçava fins Calp, per tal d´afrontar un partit molt important, degut a que Calp es un dels principals equips per tal d´ocupar els llocs de privilegi de la lliga. Fins a 4 baixes, en principi comptava el CB Alginet per tal d´afrontar el partit, degut a lesions i problemes laborals d´algun integrant de la plantilla.\nEl partit va començar molt disputat, amb constants alternancies al marcador, gracies a bones accions de Juan Bonachera i de Marcel Verdú, que sumaven de 3 en 3 per al CB Alginet, mentre que el calp sols aconseguia anotar des de baix de l´anella. A la fí del quart, el resultat era 18-17.\nEl segon quart, va ser el mes complet en tots els aspectes per al CB Alginet, frenant als homes clau de Calp, i amb atacs ben dirigits i amb la determinació de Fabio Garcia qui amb el seu encert trencava la defensa del Calp. L´equip anotava en fluidesa i compartia la pilota amb molt de criteri, fet que va suposar trobar moltes accions de tir lliurat. El parcial del quart va ser 16-23, una llastima, perque les sensacions que desprenia el CB Alginet front al seu rival eren molt mes amplies que el que marcava a l´electronic quan els dos equips marxaven a vestidors 34-40.\nL´eixida del tercer quart no va ser bona per al CB Alginet, on evidenciaren problemes defensius per tal de contindre les penetracions dels locals, malgrat això uns minuts brillants de Adri Galvez atac feren que la renda es mantinguera durant els primers minuts de quart, però un parcial de 10-3 al 5é minut de quart, va donar ales al equip local i el va colocar per danvant al marcador. L´entrada en bonus del equip rival, unida a una defensa molt agresiva, va propiciar que en els darrers minuts de quart el CB alginet anara a la línia de tir lliure i anotara amb facilitat, fet que els tornava a ficar per davant en el partit, però aquesta vegada amb poc de marge respecte al seu rival.\nL´ultim quart, va iniciar amb un parcial de 8-0 que va obligar a l´entrenador del CB Alginet a demanar temps mort, per tal de frenar les escomesses del Calp, amb mes cor que cap, els visitants tornaven a igualar el partit gracies a bones accions de Adri i Fabio i a una falta tècnica al equip de Calp. Arrivant als ultims dos minuts de partit en empat a 68. Un triple del jugador 8 local, i una perduda en la treta de banda posterior al temps mort demanat pel CB Alginet, va ficar molt aprop la victoria als locals, però una altra pèrduda i una ultima bona defensa dels visitants va permetre a aquestos tindre un últim llançament que va efectuar Luis Verdeguer a falta de pocs segons, el qual va fregar l´anella i no va entrar. Al remat, un dolent últim quart, on desperdiciaren el gran treball que havien fet durant la primera part.\nCal seguir millorant per retrobar-se en la victòria, esperem que siga aquesta setmana davant la nostra afició front el CB Tavernes.\nViatjaren amb el primer equip els jugadors del senior B Jorge Arias, Vicent Miralles, Vicent Sales i Carles Martinez. Alguns d´ells disputaren minuts a molt bon nivell.


Diversos ferits en un atropellament a un grup de persones davant un bar d'una ciutat holandesa\nPublicat 27/09/2020 15:20CET\nBERLÍN, 27 set. (DPA/EP) -\nDiverses persones han resultat ferides després que un cotxe hagi atropellat la matinada d'aquest diumenge un grup de persones concentrades davant d'un bar de la ciutat de Rijsbergen, al sud Països Baixos. Després, el conductor s'ha donat a la fuga i encara no s'han establert les causes del succñes.\nD'acord amb la premsa local, l'atropellament es va produir sobre les 5.30 (hora local) quan el vehicle va envair el carril bici abans de col·lisionar contra la multitud. Diverses persones van resultar ferides i una d'elles ha hagut de ser traslladada a un hospital.\nTestimonis consultats pels mitjans neerlandesos han explicat que el conductor del vehicle havia abandonat el bar poc abans, aparentment enfadat. Després de l'atropellament, l'home s'ha donat a la fugida i la Policia l'està cercant.


El Circuit Català d'Escoles de Trail ja és una realitat - FEEC - Federació d'Entitats Excursionistes de Catalunya\nNotícies - 21/02/2020\nEl Circuit Català d’Escoles de Trail ja és una realitat\ncurses per muntanya , Escoles de Trail , Muntanya\nAmb l’objectiu de fomentar la participació dels més joves a les curses per muntanya, arriba el primer Circuit Català d’Escoles de Trail. Aprofitant la celebració del centenari de la FEEC s’ha creat aquest circuit que neix amb la voluntat que els més menuts, de 5 a 12 anys, participin en curses per muntanya traient pes a la vessant més competitiva.\nFa molts anys que la FEEC aposta per les curses per muntanya, amb la creació de la primera Selecció Catalana fa més de 20 anys o l’impuls de la Copa Catalana de la disciplina que enguany arriba a la seva 19a edició. Faltava, però un espai per als més joves.\nEl propòsit de crear aquest circuit va aparèixer quan el seleccionador de la Selecció Catalana de Curses per Muntanya i director del Centre de Tecnificació, Pere Rullan, va detectar, juntament amb el tècnic Fernando Rosa, l’important treball que es fa des de les entitats amb les escoles de trail. Molts dels joves que entraven amb 15 anys al Centre de Tecnificació, provenien d’una escola de trail i es va buscar la manera de treballar de forma conjunta entre la FEEC i aquestes entitats. Tenir una quarantena d’escoles censades amb uns 1.800 joves sota la seva tutela no era quelcom fàcil d’obviar. Rullan remarca la importància d'”unificar criteris per treballar de forma conjunta i que la base d’aquest esport vagi creixent”. De fet s’espera que el volum global d’aquest 2020 sigui d’entre 800 i 1.000 nens i nenes que correran alguna de les proves del circuit.\nL’interès mutu va propiciar que, després de diverses trobades, es creés un Comitè, encapçalat per Pere Rullan, per poder treballar dins l’estructura de la federació. Aquest Comitè està dividit en diferents àrees que treballen de forma autònoma: formació, competició i comunicació. Pel que fa a aquesta formació, la idea és crear uns continguts o unitats didàctiques que puguin servir com a referència per a aquelles escoles de trail que ho necessitin.\nTal com apunta Rullan, la diferència recau en el format de les proves: “Volem que les curses siguin festes de muntanya, no tan encarades en la competició. Intentarem incentivar la introducció d’altres activitats per tal que no només hi hagi la cursa”. Això podria incloure, per exemple, el muntatge d’un rocòdrom o d’altres activitats relacionades amb el medi.\nEl president de la FEEC, Jordi Merino, ha volgut remarcar “la magnífica feina que es fa des de les entitats a través d’aquestes escoles de trail, per tal que els més joves aprenguin a gaudir d’aquest esport des de ben petits”.\nCinc proves repartides de març a setembre\nEl Circuit estarà format per cinc proves repartides durant el 2020. Per escollir-les s’han repartit de tal manera que no hi hagi acumulació de proves, sinó que estiguin diversificades de març a setembre.\nEntre Castells Kids serà la prova inaugural d’aquest circuit el 14 de març a Vilajuïga. De l’Alt Empordà al Baix Llobregat per córrer La Mitja Kids l’1 de maig. El 10 del mateix mes se celebrarà la Berga Trail, que precedeix la Verticalp Skyrace el 23 d’agost. Tancarà el calendari l’UpXic el 12 de setembre a Osona, a Sant Hipòlit i les Masies de Voltregà.\nAquest primer any servirà per fer un test del circuit, amb l’objectiu que vagi en augment de forma ordenada i estructurada pel que fa al nombre de proves de cara al 2021.


Neymar vol tornar al Barça i la directiva estaria disposada a recuperar-lo\nEl jugador brasiler es penedeix d’haver marxat al PSG i troba a faltar Barcelona i els seus companys\nper Redacció dimecres, 17 d’octubre 2018 - 13:58h\nNeymar vol tornar a vestir la samarreta del Barça | CatalunyaDiari.cat\nQuan Neymar va deixar el Barça per fitxar pel PSG l'agost de 2017 des de Barcelona li deien que es penediria de la decisió que havia pres. Només havien passat sis mesos i el jugador brasiler va veure que tenien raó. La seva adaptació a París no ha estat com esperava i troba a faltar els seus excompanys i la vida a Barcelona.\nNeymar va marxar al PSG per deixar d'estar a l'ombra de Messi, convertir-se en el líder de l'equip i poder ser el millor jugador del món. Tanmateix, la realitat és completament diferent. La vida a París no és la de Barcelona, la lliga francesa és molt menor a l'espanyola i a la Champions l'equip no va passar de vuitens de final.\nAquesta temporada, a sobre, ha vist com ni tan sols és el líder de l'equip i totes les mirades es centren en un jove francès, Kylian Mbappé, que amb 19 anys ja s'ha convertit en campió del món i està cridat a fer història en el món del futbol. Per aquest motiu, Neymar desitja marxar de la capital francesa i, malgrat l'interés del Madrid, sembla que la seva preferència és tornar al Barça.\nLa directiva ho veuria amb bons ulls\nEn els darrers mesos el jugador brasiler ha revelat el seu desig de tornar al club blaugrana als seus excompanys —els ha vingut a visitar diverses vegades des que va marxar— o a membres de la junta directiva. I sembla que aquesta insistència està fent el seu efecte. Si fa uns mesos el retorn de Neymar era totalment inviable, ara «no és impossible», segons explica 'Mundo Deportivo'.\nLa directiva encapçalada per Bartomeu veuria amb bons ulls que el jugador que els va deixar tirats fa poc més d'un any tornés a vestir la samarreta blaugrana. Això sí, volen que siguin els tècnics de l'àrea esportiva del club els que valorin si seria una bona opció recuperar al futbolista brasiler.\nUna sèrie de requisits per tornar al Barça\nEn cas que l'àrea esportiva donés el vistiplau al fixatge de Neymar, el retorn del jugador a Can Barça no seria «gratis». No ens referim al fet que no s'hagués de pagar un traspàs, sinó que des de la directiva li imposaria una sèrie de requisits per poder tornar a obrir-li les portes una altra vegada. La primera seria que el futbolista hauria de reconèixer de forma pública que va ser un error deixar el club català per marxar a jugar al PSG.\nA més a més, també hauria de fer públic que vol tornar al Barça, demanar a Nasser Al-Khelaifi que el deixi marxar del conjunt francès i rebaixar-se el seu salari. Per últim, hauria de retirar la demanda contra el club que va presentar després de la seva sortida per no haver cobrat una prima per la renovació signada l'any 2016. Un cas que encara està pendent de judici.\nQuatre pizzeries de Catalunya, entre les millors d'Espanya a TripAdvisor\nAlbiol esclata amb duresa a les xarxes en defensa del rei


Propietats immobiliàries a Granada LOT-GD07\n(Ciutadania de Granada comprant un apartament a Hideaway True Blue)\nVenda d’un apartament + Obtenció de la ciutadania de Granada\nCanvieu la vostra vida i experimenteu una major llibertat mundial invertint en ciutadania granadina mitjançant la compra de béns immobles a Hideaway True Blue. Aquest condomini d’estil contemporani compta amb 44 habitatges clau en mà que no només s’acaben, sinó que ja generen ingressos per als inversors actuals.\nA Hideaway True Blue, el luxe es defineix per una combinació de comoditat i accés sense igual. Hideaway True Blue és a cinc minuts amb cotxe de l'aeroport internacional Maurice Bishop i de diverses de les platges més famoses de Granada. a poca distància de bars i restaurants populars; i, el més important, just davant de l'entrada a la Universitat de St. George i la seva facultat de medicina de renom mundial. La seva ubicació, comoditats i disseny el converteixen en una atractiva opció d’inversió per a inversors aversos al risc que vulguin adquirir la ciutadania granadina mitjançant la compra de béns immobles.\nT’interessa accedir a 149 destinacions sense visat, obtenir un visat E2 americà i posseir un apartament de luxe al Carib?


La pobresa i les desigualtats es cronifiquen a Sant Ildefons - Línia Cornellà\nPau Massip|2021-03-26T10:25:26+01:0025 març 2021|Cornellà|Línia Cornellà\nL’antiguitat dels edificis és un dels factors de desigualtat. Foto: Pere López Brosa\nLa pandèmia ha fet encara més visibles les desigualtats entre barris. Viure en una determinada zona ha fet que tinguis més probabilitats de contagiar-te, ja sigui per l’alta densitat de població, per les dificultats d’aïllar-te en condicions o pel simple fet de fer feines essencials que no es podien fer teletreballant des de casa. Unes característiques que, tal com explica Sergio Porcel, de l’Institut d’Estudis Regionals i Metropolitans de Barcelona, a Cornellà es concentren al barri de Sant Ildefons. Segons un estudi elaborat per aquest centre de la Universitat Autònoma de Barcelona, a la ciutat hi ha un 28% de població que resideix en zones d’extrema vulnerabilitat urbana i la majoria es concentra en aquest barri. Això vol dir que aquests veïns i veïnes parteixen d’unes condicions de fragilitat i desavantatge que fan que sigui molt fàcil que passin a viure en una situació crítica.\nPorcel detalla a Línia Cornellà que, en el cas de Sant Ildefons, aquestes condicions són una elevada presència d’edificis antics, anteriors als anys 70, una densitat de població també molt alta i la quantitat de població amb rendes baixes i de persones migrants que fan que patir pobresa en aquests entorns sigui especialment dur.\nDes de l’IERMB posen l’exemple dels estudis superiors, ja que per la suma d’aquests elements hi ha molt pocs veïns del barri que aconsegueixen tenir estudis superiors. A més, aquells que aconsegueixen prosperar en marxen, en comptes de quedar-se, buscant unes millors condicions de vida. Així és com les desigualtats es cronifiquen i es tornen un element més del barri.\nL’estudi també diu que, a l’hora de millorar aquests barris, les administracions s’han centrat a construir equipaments i arreglar places i carrers, deixant les polítiques socials i d’acompanyament en segon lloc. Però Sergio Porcel considera que “cal deslliurar als municipis d’aquesta responsabilitat” i cal exigir que ho assumeixin altres administracions com l’AMB, però sobretot, la Generalitat i l’Estat. Ells són qui han de fer polítiques més globals per lluitar contra les desigualtats.\nTot i que creu que “és molt difícil” que la gent que viu en aquests barris deixi de ser vulnerable, Porcel afegeix que “la clau és que aquests barris estiguin ben atesos per les administracions” i afirma que “això és el que hauríem d’aspirar”.


Apartment 1- At Home Split Croàcia - Ofertes d'hotels amb els MILLORS DESCOMPTES EN LÍNIA Atenció al Client\nApartment 1- At HomeAnte Kovačića 16, Split Casc Antic, Split, Croàcia, 21000 - Veure al mapaExcepcional9,2Basada en 36 comentarisApartment 1- At HomeVeure més fotos"The location was excellent and there where a lot of nice res..."AnonymousNetherlandsVeure més fotosVeure totes les 30 fotos\nTant si es tracta d'un viatge de plaer com si és de negocis, Apartment 1 és una elecció d'allotjament magnífica quan visiten Split. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Apartment 1 també ofereix moltes instal.lacions per enriquir la seva estada a Split. Wi-Fi gratuït en totes les habitacions són només algunes de les comoditats que fan que Apartment 1 sigui diferent dels altres hotels de la ciutat. Totes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Sigui quin sigui el motiu del seu viatge, Apartment 1 és una selecció idònia per a la vostra estada a Split.


Ple Municipal del 27 de setembre – El NAS de Cardedeu\nPresa de l’acta de Regidor de Jordi Nadal (PDeCAT) i aprovació del Reglament d’Atenció Domiciliària —\nJoan Masferrer (ERC), alcalde accidental, diu que CUP, ERC, PDeCAT i GpC han decidit llegir un manifest per commemorar una fita històrica de més de dos milions de persones que no es van atemorir i van defensar els col·legis electorals.\nEn la lectura es va detallant les arbitrarietats comeses per l’Estat Espanyol, empresonant i forçant a l’exili als líders polítics i socials. Es demana la llibertat dels presos polítics i exiliats i es fa un agraïment als qui van defensar la democràcia. Es crida a la ciutadania als actes que es faran durant el cap de setmana següent per commemorar-ho.\nDurant aquesta lectura no hi ha els regidors del PSC ni del PP, que quant se senten des de fora els aplaudiments a l’acabar, entren. Sols són dos del PSC, Ramón Hurtado i José Quesada, falta Montserrat Badia (PSC) i el PP encara no ha substituït a Jaume Gelada, que va dimitir abans d’estiu.\nHug Lucchetti (CUP) tampoc està present, perquè està de viatge.\nHi ha tantes cadires buides, amb llaços grocs, com presos i exiliats polítics.\nEl primer punt del dia, aprovar l’Acta del Ple anterior, s’aprova per unanimitat\nJordi Nadal, nou regidor\nJordi Nadal (PDeCAT) promet per imperatiu legal el que cal per accedir al càrrec de Regidor, que ocupa en substitució de Tutti Company, que li va cedir abans d’estiu.\nNadal agraeix l’acolliment i espera fer una bona feina d’oposició i estar a l’alçada del càrrec.\nEls regidors li donen la benvinguda.\nLa sentència del 27 de gener del 2014 va condemnar l’Ajuntament en el seu litigi amb el concessionari del servei d’aigües, cosa que es va recórrer, i el 23 de juny del 2017 el Tribunal Superior de Justícia de Catalunya va desestimar el recurs d’apel·lació. El secretari va detallant dades i el que es presenta al Ple és l’aplicar la sentència: reconèixer l’obligació per import de 415.470,28 euros a favor d’Aguas Potables y Mejoras de Cardedeu,SA, (APMC) per rescabalar pels imports no amortitzats del dipòsit d’aigua en alta que va estar finançats per la concessionària i donar compliment de les sentències.\nMasferrer explica que el servei d’aigua potable ha sortit en molts Plens, que comença per la construcció del dipòsit Santacana i el desacord entre l’Ajuntament i el concessionari. La sentència li ha donat la raó i cal fer la liquidació, que no es repercuteix a les tarifes, pel que es finança així el 50% de l’obra i s’accepta la sentència.\nRamon Hurtado diu que es podien haver estalviat interessos si s’hagués pagat el 2017, quan va sortir la sentència.\nCarme Mallorques (D) diu que s’ha de fer molta feina en el tema de la concessió d’aigües.\nMasferrer diu que els interessos encara no es paguen, perquè s’ha recorregut el que s’hagi de fer.\nLaia Muñoz (CUP) diu que donarà resposta a les al·legacions del PSC al reglament de Servei d’Atenció Domiciliària que ara es presenta, que es desestimen, i els sap greu que es faci servir aquest mètode quan es podia haver parlat, cosa que ella va oferir.\nArgumenta cada denegació, la major part per error de lectura i d’altres per demanar coses que ja estan contemplades o terminis que ja estan estipulats. Sobre la manca d’annex, es corregeix i ja hi estan.\nQuesada diu que estan a favor del reglament i hi ha presentat puntualitzacions per millorar-ho. Creuen que no està contemplada la gestió indirecte, que no és cert que ja es contempli. De tota manera hi votaran a favor, i és cert que la regidora els va citar i van poder parlar.\nUn cop s’ha donat compte de les actes de Junta de Govern Local i els Decrets d’Alcaldia es passa a les Informacions, Precs i Preguntes.\nIsabel Sallés (ERC) comença per desitjar bon vespre a tothom i a tots els presos i exiliats, recordant que no es cansaran de reivindicar que els volem lliures i amb nosaltres. Informa que es presenta un projecte de natació escolar perquè encara hi ha molts nens, nenes i joves que no saben nadar. Es fa com prova pilot a les escoles Granés, Corbella i Les Aigües, a primer de primària, anant al GIM, que al estar gestionat directament resulta fàcil.\nMarta Cordomí (CUP) també recorda als presos i exiliats i a gent que no pot sortir del seu municipi. Parla de la programació del Teatre Auditori per aquest trimestre, destacant la producció pròpia local, tant d’Skla ka si com de Si Fa no Fa Teatre.\nNúria Hernández (ERC) també té unes paraules pels presos i exiliats i des de Desenvolupament local parla dels cursos de Formació subvencionats per la Diputació i cursos per adults que promou PYMEC. També parla del CSETC, on s’està acompanyant a les entitats per a que facin correctament la seva gestió econòmica i fiscal. El plat fort, diu, és el que es fa el cap de setmana següent amb propostes per consumir i produir solidàriament i fent servir la banca ètica. Per a això vindran dues personalitats: David Fernàndez per parlar de la banca i Mónica Tarribas, per fer una taula rodona sobre periodisme compromès. Tots dos en el marc de la Fira d’Economia Solidària.\nJoan Masferrer informa de l’estat de les obres de la plaça Marc Viader, que s’estan retardant per un canvi important de disseny, pel que no entra en garantia. També explica que un dels pressupostos participatius, el fer un punt de recàrrega elèctrica vora la Biblioteca, ja està en marxa. Diu que l’Ajuntament ha estat convidat a una sèrie de reunions per la bona tasca que fa, i que ha estat escollit per fomentar la Reforma Horària ja des dels municipis, on es faran diverses xerrades per parlar de com s’implementa el Pacte. També informa que el carrer Barcelona ha de canviar el clavegueram i la superfície i l’empresa que ho havia de fer s’ha retirat, pel que s’ha de tornar a licitar. Acaba dient els actes que es faran per commemorar l’1-O i la inauguració de la plaça 1 d’octubre el diumenge següent, amb parlaments de l’Ajuntament, ANC, Omnium i CDR.\nJordi Abad (GpC) diu que el 2011, com a regidor de la Gent Gran va donar hora a una persona i se li van presentar 22. Era per protestar que el Casal es tanqués per l’estiu. Va organitzar-ho perquè el mes d’agost estigués obert. Aquest any s’han tancat els Casals, els dos, i els jubilats han tingut d’anar pels bancs, amb la calor que fa. Demana que es trobi la fórmula perquè l’agost estiguin oberts.\nHurtado diu que Correus acaba el contracte de lloguer pel lloc on està, pregunta què es posarà en aquell local.\nQuesada pregunta per les Vil·les Florides. Diu que hauríem d’estar orgullosos per les quatre flors continuades i no es fa res per a posar els cartells que ho indiquin. Diu que ha demanant, sovint, per l’estat dels deutes que la Generalitat té amb l’Ajuntament pel manteniment de les escoles bressol. Li havien respost darrerament que no hi havia Govern encara i no es podia fer res, però ara ja en hi ha.\nTambé vol saber com està la contractació dels treballadors del cinema Esbarjo, amb procediments judicials oberts. És un tema que ja porta vàries legislatures i no s’ha resolt. Pregunta també què va passar amb la treballadora que va guanyar la licitació de tècnica en so i il·luminació i ha renunciat en veure que l’horari que li demanen no es correspon amb el licitat.\nMallorques pregunta pel C10, on es contracta un tècnic.\nMarc Blanché (PDeCAT) vol saber l’esta en que es troba el projecte d’aparcament de l’11 de setembre que havia de substituir al del DR. Klein, ja tirat a terra fa mesos. Els comerços se segueixen queixant i no es fa res. Diu que en el Ple de juny va interessar-se pel desherbatge de les voreres i li van dir que les moltes pluges de primavera el dificultaven. Ara no plou i segueix igual de malament, ja no sols en els carrers perifèrics, perquè els del Centre també estan també descuidats.\nJordi Nadal diu que el servei de bus és principalment pels instituts i enllaços amb el tren, i no és suficient.\nIsabel Sallés respon a Quesada que té una bona notícia: s’ha parlat amb el Departament i hi ha la intenció de tornar a finançar les escoles bressol, pagar el que es deu, no sols als ajuntaments demandants sinó a tots. S’està pendent d’aprovar els Pressupostos de la Generalitat, on hi ha partides per fer-ho en diversos anys.\nHernández diu que sobre les Vil·les Florides es tracta d’un tema lent, esperant coses de la Diputació i la Generalitat per poder posar els cartells. “I avui diria que no és tant important com quan va començar. És una empresa privada que té interès en que hi hagi moltes poblacions amb les Flors”\nLaia Muñoz diu que no es renova el lloguer a Correus i la proposta és posar allà l’oficina d’atenció ciutadana OAC, en projecte llarg, potser d’un any, que permetrà incorporar Serveis Socials.\nCordomí, diu que sobre el bus s’ha detectat incidències pel creixement d’usuaris i estan en tràmits per fer correcció d’horaris. En quant al desherbatge, depèn de tres empreses, i per a cada cosa hi ha mesures, la retirada d’herbes es fa sense fer servir productes tòxics i és complexa. S’està preveient fer servir una màquina nova.\nRafel Caballeria (ERC) diu que pel servei del Casal de la Gent Gran s’està mirant de fer substitucions pel mes d’agost, “perquè el que s’encarrega té dret als dies de gaudi”. Sobre els preus del Pavelló, que li van demanar, ja els passarà amb les dades numèriques pels casals, on ningú es va quedar a fora. En quant a l’exhibició cinematogràfica és un tema llarg i complex, que ja van trobar a l’entrar i al haver un contenciós que van fer els treballadors no es va poder licitar els servei. El 5 de novembre es farà el judici, que s’ha anat retardant a demanda dels treballadors. La nostra intenció és internalitzar el servei, es volia licitar inicialment, però els treballadors volien imposar unes condicions que no vam acceptar incloure a la licitació. Ara estem a l’espera del judici i després ja veurem. Sobre la treballadora que va guanyar el lloc de Tècnica en so i llum, no tinc dades del perquè ha renunciat.\nMasferrer diu que es fan córrer “bulos” i la treballadora que no ha acceptat no és cert que ho deixi pels horaris, que no varien res que no estigui a la licitació. Sobre l’enginyera d’enllumenats públics fa falta personal que pugui entendre’s amb les empreses que ho fan. I en quant a l’aparcament d’11 de setembre es tenia una cessió temporal i ara es busquen aparcaments perifèrics i s’espera una cessió anticipada perquè hi ha un futur desenvolupament. Pel que fa al tema dels Casals “faig una mica de mea culpa” es va posar la Biblioteca com a lloc per fugir de la calor.\nEl Ple s’acaba a les 20.05\nLlavors un membre de Ciudadanos que està entre el públic, Enrique Jimeno, demana la paraula.\nMasferrer li dóna i ell recrimina la falta d’educació pel cas que li van fer un altre Ple. Protesta pels símbols sobiranistes que hi ha a la sala, amb seients buits i que els cardedeuencs no poden veure tapats els símbols que són de tots ni els decoratius com l’escut de tots que està a la façana de l’Ajuntament que es tapa amb una estelada.\nMasferrer diu que ja li ha contestat per escrit, quan li va fer la reclamació i que els Governs Locals representen a la majoria local.\nJimeno protesta i vol argumentar, Masferrer diu que ja s’ha acabat el seu minuts de glòria que li permet la llei i s’aixeca, junt amb la resta de regidors.\nJimeno segueix parlant i dient que el ROM permet que pugui intervenir després d’un Ple. Masferrer, ja en moviment, li diu que per un temps determinat.\nBe the first to comment on "Ple Municipal del 27 de setembre"


Les ciutats que més es mouen amb bicicleta són les que l’ofereixen com a servei públic | Diari Sant Quirze\nInici » a-ultimesnoticies » Les ciutats que més es mouen amb bicicleta són les que l’ofereixen com a servei públic\nLes ciutats que més es mouen amb bicicleta són les que l’ofereixen com a servei públic\nA Espanya, només Sevilla i Barcelona s’han situat en algun moment entre les 20 ciutats del món més amigables per a la mobilitat ciclista. I és que les ciutats que més es mouen amb bicicleta són les que l’ofereixen com a servei públic. Així es desprèn de l’informe “La Bicicleta a la Ciutat” que l’enginyeria i consultoria del Ministeri de Transports, Mobilitat i Agenda Urbana Ineco ha elaborat en el marc del nou espai de coneixement innovació. Aquest estudi sorgeix amb l’objectiu d’analitzar, periòdicament, les tendències de mobilitat del mercat tendències en mobilitat. Una nova palanca per anticipar i transformar el futur de la mobilitat i la transformació digital i ajudar a fer front als grans reptes socials, econòmics i mediambientals.\nAquest primer estudi aprofundeix en les possibilitats d’aquesta manera de transport anomenat ocupar un lloc principal en la mobilitat de les ciutats. Acompanyant les actuals polítiques públiques de mobilitat i l’impuls més gran a la bicicleta com a mitjà de transport, Ineco, actor en la definició d’estratègies de mobilitat urbana, analitza la situació i els reptes que afronta el sector.\nD’aquest informe es desprèn que les ciutats amb més quota modal de la bicicleta a la mobilitat (>2%) presenten les ràtios més grans de bicis públiques per habitant (>19%). Els seus avantatges són nombrosos: constitueixen una opció de mobilitat urbana sostenible, ràpida, flexible i pràctica; proporciona accés a una bicicleta a persones que no li poden permetre per falta de recursos o per falta d’espai a casa seva; permeten la realització de viatges unidireccionals; són un aliat ideal del transport públic en les etapes d’accés o dispersió; eliminen el risc percebut dels usuaris de patir el robatori de la bicicleta; i, sobretot, es poden convertir en un catalitzador perquè l’ús de la bicicleta sigui acceptat com a mitjà de transport habitual.\nEn aquest sentit, també s’observa que, després de la pandèmia, són molts els exemples de ciutats on ha augmentat l’ús de la bicicleta com a conseqüència de la crisi sanitària, tant a Espanya com internacionalment. Per exemple, a l’àmbit nacional, a Gipuzkoa van augmentar un 31% els desplaçaments amb bicicleta el 2020 respecte al 2019. Es tracta d’una tendència observada a moltes ciutats que ja disposaven d’un mínim d’infraestructura ciclista i que han apostat per ampliar-la mitjançant solucions provisionals.\nEntre les grans ciutats del nostre país, només poques superen els 2 km de vies ciclistes segregades per cada 10.000 habitants i només dos, Sevilla i Barcelona, s’han situat en algun moment entre les 20 ciutats del món més amigables per a la mobilitat ciclista. En aquest mateix context, el Pla de Recuperació, Transformació i Resiliència ha previst 105 M€ per a projectes d’humanització, calmat de trànsit i la construcció d’infraestructures ciclistes, a més d’adjudicar-se 224 M€ a projectes municipals de foment de la bicicleta, convertint-se, per tant, en una palanca que pot impulsar lús de la bici.\nEn el marc d’aquest informe també s’entreveu que la bicicleta és una manera inclusiva i assequible, que proporciona autonomia seguretat i llibertat a molts segments de la població, representant aquest mitjà de transport un avenç en la igualtat de gènere, garantint una mobilitat menys dependent econòmicament i més flexible, cosa que redunda en més llibertat, independència i empoderament. No obstant això, aproximadament el 30% dels homes usuaris de bicicleta la fan servir almenys una vegada a la setmana, mentre que el percentatge entre les dones és del 15%.\nDurant la seva intervenció, el president d’Ineco Sergio Vázquez Torrón ha destacat que “no només la tecnologia més capdavantera ens dóna solucions de mobilitat, sinó també un mitjà com la bicicleta amb més de 200 anys d’història. Aquest estudi focalitza el seu ús com a eina de mobilitat urbana”. També ha assenyalat que Ineco entén la mobilitat amb un enfocament 360°: “des de la planificació fins als hàbits de vida, el nostre objectiu és potenciar una mobilitat sostenible per millorar la qualitat de vida de les persones”.\nAccedeix a l’informe La bicicleta en la ciudad\nbicicletes Diari Sant Quirze Sant Quirze del Vallès\t2022-06-15


El diari biciclista: ULTIMES PEDALADES\nEl 2008 s'acaba, i amb ell les últimes pedalades de l'any. Després de quatre dies sense veure el sol, ahir per fi va aparèixer, vaig poder tornar a veure la meva ombra! Després d'una sessió intensa al gimnàs, vaig agafar la bici i a rodar una hora i mitja, aprofitant que aquests dies que no he de treballar tinc els matins lliures. Durant la sortida, em vaig trobar amb el Jefe, que va venir una estona amb mi, i també ens vam creuar amb molt ciclistes, la gent va aprofitar que sortia el sol per a pedalar, ningú entrena aquí! Un cop a Salou, el Jefe va continuar amb el seu entrenament i jo ja vaig tirar cap a casa; a les cames es notava el treball del gimnàs de feia una estona, tot i anar amb cadència no hi havia massa frescura, sort que ja hem passat la meitat de sessions i això de les peses s'acaba.\nPer fi em veig l'ombra! Després de quatre dies amagat, el sol va sortir.\nFent el hamster durant uns minuts pel vial de Cambrils .......\n........ mentre esperava que el Jefe acabés de treure's roba, que va sortir massa tapat.\nAvui dimecres, últim dia de l'any, doble entreno: pel matí bici, i per la nit una carrera de fons fins al matí a base de ballar i cubates, jejeje. La sessió del matí molt tranquila, però a diferència d'ahir, de sol no massa, per no dir gens. La carretera mullada tot el matí, fins al migdia, quan el sol s'ha dignat a sortir, no s'ha assecat una mica la cosa, i la veritat és que la maquina ha quedat bastant bruta avui amb l'asfalt tant mullat. Per sort, però, no ha plogut, i he pogut completar l'última sessió de l'any una mica canyera: arribant a les 3 xifres al Polar i amb una mitjana bastant bona. Després, a preparar-se per la segona sessió, amb una bona migdiada per a recuperar bé de l'esforç del matí i estar al 100%.\nTocarà una bona neteja a fons de la bici per començar l'any. Com ha quedat avui la pobre!\nPublicat per Oriol Figuerola a 18:47


Passegem per Ciutat Vella – La vida Suju\n29 de gener de 2021 13 de febrer de 2021\nAquí més que una ruta, trobem una idea, i és que visitar la Barcelona més turística en temps de pandèmia és un petit luxe dels barcelonins i barcelonines. Quan podrem tornar a veure la Catedral, plaça Sant Jaume o la Catedral del mar, tan tranquil·lament, sense el bullici dels turistes, i si a més ho enganxem en confinament municipal, encara amb menys gent.\nI és que fer una foto a l’arc gòtic del carrer del Bisbe sense ningú més, és una estampa que mai creuria que passaria. Així, que aprofitem la tranquil·litat i visitem la joia medieval de la ciutat.\nAquí us deixem una possible passejada (4,5 km), però ja sabeu només hem de caminar per la zona i perdre’ns, podem fer passejades més llargues, més curtes, més rectes o amb més voltes, veient més edificis o més raconets, al final és igual, la qüestió és respirar per un barri que sovint no l’hem sentit nostre.\nQue el barri gòtic de Barcelona tingui aquest nom no és trivial: a les seves places i carrers hi trobem multitud d’exemples d’aquest estil arquitectònic, que va imperar entre els segles XIII i XVI.\nAquesta ruta la podem començar a la plaça de Sant Jaume, on trobem dos edificis, un davant l’altre, força similars en l’aspecte exterior. El del costat de muntanya és el Palau de la Generalitat, seu del Govern de Catalunya, que ja va ser seu de les Corts Catalanes instaurades per Pere el Gran el 1283. Són d’estil gòtic el pòrtic coronat per un gran medalló al carrer del Bisbe, l’escalinata, el pati (1425) i el pati dels Tarongers (1526). L’altre edifici és l’Ajuntament, seu de la Casa de la Ciutat des del segle XIV, que constitueix tot un compendi d’estils, que van des de la façana neoclàssica fins al pati gòtic.\nSi seguim pel carrer del Bisbe passem per sota d’un pont neogòtic i arribem al pla de la Seu, des d’on veiem la part més moderna de la catedral, la façana, que es va enllestir a principis del segle XIX, tot i que està basada en un projecte gòtic del 1408. La catedral es va començar a construir a finals del segle XIII, durant el romànic, però l’estil que hi predomina és el gòtic. Hi destaca el claustre, la porta de Sant Iu, la cripta de Santa Eulàlia i la capella de Santa Llúcia.\nTravessem la via Laietana i, abans d’arribar a la plaça de Sant Jaume, origen de la ruta, trobem a la dreta la tranquil·la i bonica plaça del Rei, un punt clau del gòtic barceloní.\nCastell de Montjuïc Anterior\nParc de la Ciutadella Següent


L’objectiu del web Plànol de Barcelona (https://w33.bcn.cat/planolBCN/ca/) és oferir informació geolocalitzada d’adreces, serveis i equipaments de la ciutat. L’Ajuntament de Barcelona a través d’aquest web:\n2. Permet l’accés amb independència de l’opció tecnològica dels usuaris i de les usuàries, i, particularment, a les tecnologies basades en estàndards oberts.\n·no alterar el contingut de la informació;\n·no desnaturalitzar el sentit de la informació;\n·esmentar la font de la informació;\n·indicar la data de la darrera actualització, i\n6. Protegeix la propietat intel·lectual industrial i fomenta les llicencies obertes.


Studio Nessebar Fort Nessebar Bulgària - Ofertes d'hotels amb els MILLORS DESCOMPTES EN LÍNIA\nNessebar Fort Club Complex, Building F, Entrance 3, Floor 2, Altres, Nessebar, Bulgària, 8230 - Veure al mapa\nConvenientment situat a Sunny Beach, Studio Nessebar Fort és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Studio Nessebar Fort, l'excelent servei i instal.lacions superiors faran de la vostra estada una experiència inoblidable. Aquest hotel ofereix nombroses instal.lacions en el lloc per satisfer el més exigent dels clients.\nA més, totes les habitacions ofereixen una gran varietat de comoditats com ara piscina privada, aire condicionat, balcó/terrassa, cuina americana, nevera per satisfer els clients més exigents. L'hotel ofereix meravelloses instal.lacions d'oci com centre esportiu, sauna, piscina exterior, spa, massatge que faran de la vostra estada una experiència inoblidable. Sigui quin sigui el motiu del seu viatge, Studio Nessebar Fort és una selecció idònia per a la vostra estada a Sunny Beach.\nTots els comentaris (9) Parelles (1) Viatgers en solitari (5) Famílies amb infants petits (1) Grups (2)


L’Acadèmia Internacional de Música de Solsona estrena una orquestra simfònica - Canal Taronja Comarques Centrals\nIniciNotíciesGeneralL’Acadèmia Internacional de Música de Solsona estrena una orquestra simfònica\nL’Acadèmia Internacional de Música de Solsona estrena una orquestra simfònica\nL’Acadèmia Internacional de Música de Solsona estrenarà, per primera vegada, una orquestra simfònica. Després de disset anys de corda i piano i, una vegada introduïts els vents l’edició passada, el cartell inclourà l’AIMS Festival Orquestra, on 55 músics pujaran dalt de l’escenari de la Sala Polivalent de Solsona sota la batuta del reputat director Riccardo Frizza.\nL’AIMS arrencarà el proper 2 d’agost i s’allargarà fins al dia 18. Comptarà amb prop d’un centenar de joves talents de la música d’una vintena de nacionalitats diferents que busquen perfeccionar els seus coneixements de la mà d’un prestigiós claustre de professors.\nL’AIMS inclourà un total de 46 actuacions en només 17 dies en una quinzena de municipis de la Catalunya Central i Lleida. S’oferiran en tres formats diferents: el clàssic, en sales, teatres i esglésies; el del carrer, a la plaça de la Catedral i d’entrada lliure, i el social, per apropar la música clàssica a col·lectius en situació de vulnerabilitat.\nEls participats procedeixen de diversos països europeus, com Alemanya, Suïssa, Bèlgica, Holanda o Anglaterra, però també dels Estats Units, el Japó, Taiwan, Turquia o Armènia, entre d’altres.\nLa majoria cursen estudis de grau superior, si bé els últims anys està creixent el volum de joves d’entre 10 i 14 anys que són grans talents. Entre els catalans, hi ha dos solsonins, el prometedor violoncel·lista Gerard Flotats, de 18 anys, que ja hi ha participat anteriorment, i l’alumna de flauta Paula Jané, que també en complirà 18.\nInauguració de la plaça Simeó Selga


Tractament del Dolor Neuropàtic mitjançant Estimulació Cerebral No Invasiva (ECNI) i Realitat Virtual - Guttmann Barcelona Life\nEl dolor neuropàtic és aquell que es produeix a conseqüència d’una lesió o disfunció del sistema nerviós, com a resultat de canvis plàstics mal adaptatius després d’una lesió neurològica.\nEl programa va dirigit a persones que, després d’una lesió neurològica, presenten dolor neuropàtic una vegada finalitzat el procés rehabilitador, o bé a persones que en fase crònica volen alleugerir el seu dolor neuropàtic i millorar la seva qualitat de vida. Ens referim a persones amb lesió medul·lar (completa i/o incompleta), ictus, pacients amb síndrome de dolor regional complex, fibromiàlgia, migranya, dolor lumbar i dolor fantasma post amputació.\nL’Institut Guttmann ha desenvolupat un nou tractament per al dolor neuropàtic que combina l’estimulació cerebral no invasiva (ECNI) amb estratègies de realitat virtual. La combinació de les dues tècniques indueix un efecte analgèsic més intens i durador, sense ocasionar efectes no desitjats sobre la capacitat cognitiva de les persones, constituint una solució alternativa i/o complementària al tractament farmacològic.\nAvaluació inicial a càrrec d’un professional expert.\nTractament de 10 sessions amb ECNI, combinada amb realitat virtual (de dilluns a divendres durant dues setmanes) de 30 minuts de durada cadascuna.\nTambé es podran plantejar, d’acord amb el pacient i amb l’objectiu d’aconseguir un manteniment dels resultats analgèsics a mitjà i llarg termini, realitzar sessions de tractament setmanals o quinzenals, allargant d’aquesta manera els beneficis de la tècnica.


10 millors substituts de la carn per comprar: opcions de carn vegetariana i vegana saludable - Receptes\ncom desfer-se d’una cremada solar en un dia\npetites idees de regals per a adolescents\nhi haurà una temporada 2 d’aquesta som nosaltres\nSubstituint la carn per proteïnes d'origen vegetal com l’estrella dels sopars de la setmana i dinars anticipats és una manera sana i deliciosa de provar la vostra mà en una nova dieta. Els substituts de la carn més saludables poden ser verdures o llegums abundants, però poden ser productes fet de soja, gluten de blat, fruits secs, verdures, llegums o una combinació de tots ells.\nSi no esteu provant carns falses o substituts de carn envasats, haureu de tenir en compte que tots varien segons la forma de prop s’assemblen a la carn en sabors, textures i, certament, en aparença. El fet que un substitut de la carn es pugui convertir en hamburgueses, nuggets o salsitxes per imitar els productes carnis que coneixem i estimem, no significa necessàriament que el seu perfil de sabor estigui a l'altura dels seus homòlegs de carn. A més, no tots els substituts de la carn són automàticament vegans, alguns tindran restes d’ous o altres productes lactis, així que assegureu-vos de mirar sempre les etiquetes nutricionals abans de començar a cuinar.\nquan comencen les pel·lícules de Nadal de tota la vida\nI, per descomptat, cal recordar-ho només perquè alguna cosa no té carn, si no vol dir que automàticament sigui bo per a vosaltres. 'Sens dubte, sóc un fan dels menjars a base de plantes i és fantàstic reduir el consum de carn vermella, però mireu amb deteniment el que esteu substituint. Alguns d'aquests substituts de la carn estan massa processats, carregats de greixos saturats i contenen quantitats excessives de sodi ', diu Good Housekeeping Institute Dietista registrat Stefani Sassos, EM, RDN .\nAmb això en ment, sortiu de la vostra zona de confort i proveu d’afegir un d’aquests millors substituts de la carn a la vostra rotació.\nAnunci: continueu llegint a continuació1 Jackfruit Cortesia d’Amazon Bosc Natiu amazon.com$ 27.97 COMPRA ARA\nCom el seu nom indica, aquest fruit és un parent proper de les figues, però té una consistència molt similar a la carn triturada. Tot i que podeu comprar la fruita sencera, és molt més fàcil comprar-lo en conserva o en bosses refrigerades . Com que el seu sabor és bastant subtil, combina perfectament amb els ingredients o salses amb què el cuineu. Des de sandvitxos de porc tirats Per xile a un plat ric de nachos, hi ha un munt de maneres creatives per fer jazz jackfruit.\nRELACIONATS: Aquestes receptes de Jackfruit us faran oblidar tota la carn\ncaixa de brossa per a gats autonetejadora\n2 Tofu Cortesia de Target Nasoya target.com$ 2.89 COMPRA ARA\nPotser un dels substituts de la carn més comuns, El tofu és un producte elaborat amb soja quallada i està disponible en format extra-ferm, ferm i suau. Té un sabor neutre, de manera que es pot combinar amb infinites salses, grans i verdures, i es pot coure, planxar o fregir . Tant si en teniu ganes pad tailandès o tacs, és fàcil convertir el tofu en l’estrella del vostre plat. A causa del seu alt contingut d’aigua, és pràctica habitual “prémer” tofu abans de cuinar-lo. Això elimina molta humitat i proporciona tofu cruixent.\nRELACIONATS: 38 receptes fàcils de tofu que els amants de la carn poden deixar enrere\n3 Tempeh Cortesia de Target Life Light target.com$ 3.49 COMPRA ARA\nIgual que el tofu, el tempeh és un producte elaborat amb soja, però, la soja del tempeh es fermenta i també s’incorporen diversos grans i mongetes per obtenir una textura i un sabor més intens. Podeu preparar-vos de moltes maneres, incloses a la planxa de manera similar a la carn , a més de fregir, coure o saltejar-lo.\nEl sabor és molt més divisori que el del tofu: té una subtil tangència (procedent de la fermentació), una textura més dura i un postgust de fruits secs. No és per a tothom, però si és per a vosaltres, proveu-ho a embolcalls d’enciam o bé bols de gra .\n4 Llenties Cortesia d’Amazon Westbrae Natural amazon.com$ 40.65 COMPRA ARA\nLes llenties són un aliment bàsic de les dietes vegetarianes, a causa de la seva versatilitat, presenten molts colors diferents, inclosos el verd, el negre, el vermell, el groc i el marró. Normalment els podeu trobar a la secció de productes secs, però si la vostra botiga de queviures té un passadís a granel, també hi podrien ser. Per a Sassos, les llenties són un element bàsic setmanal: 'Ens encanta fer una bolonyesa sense carn amb llenties i daus de xampinyons saltats: donen una consistència carnosa similar i un sabor profund i agradable al plat. ”Les llenties s’han d’esbandir i deixar coure a foc lent fins que estiguin tendres però no mols. A partir d’aquí, els podeu tirar a curry, guisats, sofregits, amanides i empanades sense carn.\nWalmart obre la Pasqua del 2019\nRELACIONATS: 25 receptes de llenties saboroses per a menjars saludables i fàcils de la nit\n5 Seitan Cortesia d’Instacart Upton's Naturals instacart.com$ 2.00 COMPRA ARA\nConegut habitualment com a 'carn de blat', el seitan és un producte elaborat amb gluten de blat que imita molt de prop la textura de la proteïna de la carn. El podeu comprar en tires o en forma de terra, i està millor preparat en sofregits , amanides i curri. També funciona molt bé a la graella - llenceu-lo sobre una broqueta de kebab i el sopar és a la taula en un tres i no res. El seu sabor a terra és molt semblant als bolets, però si es condimenta correctament, pot funcionar com un intercanvi de pollastre 1: 1 perfecte. Tingueu en compte que aquest no és un gran substitut de la carn si teniu sensibilitat al gluten o al·lèrgia.\n6 Mongetes Negres en conserva Cortesia de Walmart Ecològic de gran valor walmart.com$ 0.92 COMPRA ARA\nTant si les conserveu com si les feu en sec, les mongetes negres són una bona manera per gaudir d’un àpat ric en proteïnes sense carn . Si els conserveu, podeu escórrer el líquid de l’embalatge per incorporar-lo a altres receptes o deixar coure a foc lent les mongetes en aquest líquid per obtenir un plat ric amb una salsa incorporada. Les mongetes negres, per descomptat, són un deliciós component en tacs i bols de burritos, però també podeu provar de barrejar-los i incorporar-los en hamburgueses vegetarianes casolanes i cremes.\n7 Hamburgueses vegetarianes Cortesia de Hilary\nTant si ho és fent-los des de zero o comprar hamburgueses vegetals prefabricades són una excel·lent opció sense carn per a un sopar senzill. Una fórmula ràpida per a hamburgueses casolanes: barregeu les vostres verdures, mongetes i grans preferits amb un ou (o un substitut d’ou per a varietats veganes) i una mica de farina o pa ratllat per a pastissos que podeu fer a la planxa o a la brasa. Afegiu pebre vermell fumat o fum líquid per imitar el sabor de la carn.\nSassos recull regularment les hamburgueses vegetals d’Hilary al passadís congelat, que no contenen gluten, soja i fruits secs. Si esteu pensant en un nou tipus d’hamburguesa vegetal, intenteu buscar aliments sencers a la llista dels ingredients i comproveu que el primer ingredient sigui algun tipus de verdura, mongeta o gra sencer. Intenteu evitar els substituts de la carn amb 'concentrat de proteïna de soja' o 'aïllat de proteïna de soja' a la llista d'ingredients ', aconsella.\n8 Cigrons o mongetes Garbanzo Cortesia d’Amazon Marca Palouse amazon.com COMPRA ARA\nQuè no pot fer un cigró? També es coneix com una mongeta de garbanzo, els cigrons es poden comprar en sec o en conserva; tots dos són fantàstics, però l’opció en conserva sens dubte us estalviarà una mica de temps de cocció. Des de falafel Des del hummus fins a les sopes cremoses i els aperitius cruixents, aquesta humil mongeta és una gran opció sense carn que afegirà un toc de sabor i proteïna a qualsevol plat.\n9 Embotits a base de plantes Cortesia d’Instacart Més enllà de la carn instacart.com$ 8.69 COMPRA ARA\nAquest producte comprat a la botiga sol estar format per una combinació de fesols, grans, verdures i espècies, cosa que els converteix en una opció excel·lent per sopar quan estàs en un moment de crisi. Serviu-los sobre un llit del vostre gra preferit , en sopes, o embolicat en un monyo i cobert amb xucrut. Més enllà de la salsitxa us farà preguntar-vos per què heu menjat alguna vegada salsitxes reals, ja que està fet amb proteïna de pèsol i conté menys sodi per ració que altres marques líders. Assegureu-vos d’escanejar les etiquetes de productes prefabricats, com ara salsitxes, per buscar bombes nutricionals ocultes, com ara el recompte de greixos saturats i va afegir sodi .\ncites sobre la importància de votar\n10 Pollastre a base de plantes Cortesia d’Instacart Gardein instacart.com$ 4.59 COMPRA ARA\nA qui no li agrada una bona llavor de tant en tant? El Chik'n vegà i vegetarià ha proliferat els passadissos congelats dels supermercats ( i fins i tot llançat en línia. ), però ens sentim suaus amb The Alpha Nugget per la seva reducció del nombre de greixos i sodi. Busqueu substituts de pollastre que contenen ingredients saludables com proteïnes de blat, farina de blat de moro, oli de soja i tot tipus d’espècies. Podeu utilitzar aquest fals pollastre a coses com les amanides , embolcalls o fins i tot empanades senceres en entrepans durant tota la setmana laboral.


TALLERS IMPARTITS PER PEDRO BERGUA\nVols gaudir d’un taller impartit per Pedro Bergua? Aquest mes tenim doble ració! Taller 1: Control de la càrrega en escalada Taller 2: Valoració avançada i usos del perfil fisiològic en escalada Dates: 13 i 14 de novembre Hora: De 10:00 h a 14:00 h i de 15:30 h a 19:30 h Localització: Climbat Sant Joan Despí Preu: 154,58 € – […]\nFormes part del grup d’escalada, has acabat el curs d’iniciació o el curs basi i et ve de gust transferir l’après a la roca? Amb el nou taller del Climbat Sant Joan Despí del roco a la roca els teus desitjos es faran realitat i podràs gaudir d’una sortida a roca amb tècnics especialitzats. Continua vivint noves experiències […]\nL’escalada sempre es gaudeix més si la practiques acompanyat o acompanyada d’un amic o amiga. Volem que us divertiu junts al Climbat Sant Joan Despí per això aquest mes si véns amb un amic tindreu els dos, un mes gratis. Pagant la quota d’octubre i novembre, el mes de desembre serà gratuït per als dos. *Promoció vàlida per […]\nINSCRIPCIONS OBERTES A L’ESCOLA D’ESCALADA 21-22\nAprèn i millora les tècniques d’escalada de la mà dels nostres tècnics! A l’escola d’escalada de Climbat Sant Joan Despí podràs descobrir aquest esport, iniciar-te o superar-te dia a dia, aconseguir fites cada vegada més altes i divertir-te mentre fas nous amics i treballes valors fonamentals com el respecte, el compromís, el treball en […]\nEN LA RECERCA DEL NOU CLIMBAT\nTenim una bona notícia, Climbat segueix creixent i sumant centres! Climbat vol continuar portant l’escalada arreu del territori nacional perquè cada vegada més gent descobreixi l’esport que més ens agrada i tingui centres on iniciar-se, millorar la seva tècnica i divertir-se. Estem molt contents de poder anunciar que a finals d’aquest any […]\nFORMA PART DE LA FAMÍLIA CLIMBAT\nA Climbat volem que la família segueixi creixent per això ara et posem les coses fàcils… Fes-te soci i pagant els mesos de setembre, octubre i novembre et regalem el mes de desembre i a més a més, la matrícula també serà gratuïta! Aprofita l’oportunitat i vine a Climbat a gaudir de l’escalada amb tots/es nosaltres! *Oferta […]


DIY - Si tens nens i peces de joguines, mira què pots fer! - Lucius & Cornelia\nYou are here: Home / Lucius&Cornelia / DIY – Si tens nens i peces de joguines, mira què pots fer!\nDesprés de les festes nadalenques hem de recollir tot el que vam preparar i a més tots els regals, detalls i joguines noves. De sobte ens trobem amb moltes coses i la veritat és que no tenim lloc on desar-les. És un bon moment per practicar el bricolatge!\nReunir totes les coses que no sabem què fer-ne i convertir-les en una diferent és el que practicarem ara que han passat les festes.\nSegur que moltes persones es pregunten què podrien fer ells amb les peces que van quedant de les joguines dels nens. Saber com donar-los un segon ús, aprofitar-les. Doncs es poden posar totes juntes i deixar-se anar, observar, combinar i sobretot, divertir-se.\nNosaltres ho hem fet a casa d’uns amics, els hi vam proposar una tarda que érem allà. Entre tots vam trobar moltes coses i vam reutilitzar unes quantes, us ensenyem la que va fer més contenta a la nena: el penjador infantil.\nVam triar un llistó que sobrava d’un somier de fusta d’un llit petit, uns penjadors de regal de l’amic invisible i unes peces grogues de fusta d’un joc de construcció. A la caixa d’eines vam trobar cola blanca per enganxar les dues peces de fusta i 6 cargols iguals. Les peces de fusta les vam triar amb forat perquè la nena pugui posar el “globus de pal” quan arriba a casa!\nJa heu mirat tot el que us sobra? Segur que podeu reutilitzar moltes peces i fer coses molt boniques.\nTambé és un bon moment per començar a pensar si cal comprar tantes coses. Cal? Ens preguntem d’on venen? Qui les fa? Què ens mou a comprar tant? Seguirem!\n3 Febrer 2017 /0 Comentaris/by Lucius & Cornelia\nTags: Decoració, DIY, Lucius & Cornelia, Reciclar, Reutilitzar\nCap a l’Eficiència Energètica Eco label – Etiqueta ecològica


Joaquim Verdaguer i Caballé: La vila de Terrassa entre dues reines\nLa mort del rei Martí l’Humà sense descendència va fer que es reunissin a Casp, l’any 1412, els representants dels tres estats que formaven la Corona d’Aragó: València, Catalunya i Aragó, per procedir a l’elecció d’un nou rei. Fou escollit el castellà Ferran d’Antequera fill de la germana del rei Martí. El regnat del nou rei fou curt; morí el 1416. El succeí el seu fill Alfons el Magnànim el qual es casà amb Maria de Castella.\nEl regnat d’Alfons fou llarg però amb un govern quasi absent en terres peninsulars. La seva lluita amb els Anjou de França sobre el domini de Nàpols el va portar a lluità i a conservà el domini del regne italià on captivat pel seu refinament, assentà la seva cort. Va estar quasi 25 anys governant la Corona d’Aragó des de la distància, deixant la seva dona Maria com a lloctinent general de la Corona. Alfons continuà administrant el país a base de decrets deixant a la reina la signatura d’afers inferiors.\nLa reina Maria d'Aragó\nLa reina Maria es va involucrar en les lluites que es van desenvolupar a Barcelona entre els burgesos i els pagesos, principi del que seran les guerres de Remences.\nLa senyora sota el seu govern es va erigir com a protectora del monestir de Santa Maria de Terrassa: l’any 1423 va signar un privilegi a favor de Reynaldo de Bellfort, prior del convent de Santa Maria donant empara i protecció a les persones i els béns del monjos, familiars, donants i demés particulars dependents del monestir i, igualment, els seus béns, rentes i drets, decretant la multa de 1000 morabatins i la indemnització de danys ocasionats.\nEsglésia de Santa Maria / Fons Ragon-AMAT\nL’any 1445, la reina atorgà un altre privilegi a favor de Santa Maria prenent sota la seva especial protecció el convent. Aquesta vegada decretà la multa amb 2000 florins i altres penes\nEl rei Alfons morí el 1458 sense descendència el que va fer que pugés al tron el seu germà Joan, aleshores casat amb la reina Blanca de Navarra. El matrimoni va tenir un fill, Carles anomenat príncep de Viana. La mort de la reina navarresa va provocar un enfrontament entre el pare Joan i el fill Carles. Aquest últim era el legítim hereu de la corona navarresa. Joan es tornà a casà amb Joana Enriquez que va ser la promotora de les discordances entre pare i fill. L’interès de la reina Juana era l’ambició del tron de la Corona pel seu fill Ferran, no pas per Carles.\nEl poble català demostrà de forma evident les seves simpaties pel príncep de Viana. Davant la negativa del rei Joan de jurar a Carles com hereu a la Corona, el país començar a revoltar-se. La reina Joana va convèncer al rei que el príncep de Viana conspirava contra ell. El rei va fer empresonar al seu fill a la presó de Lleida i després a la de Morella. Es van fer esforços per convèncer al monarca per trobar una conciliació.\nEl país sencer s’aixecà en armes i davant el conflicte que se li presentava, el rei manà la llibertat del príncep. Aquest es traslladà a Barcelona on fou rebut amb entusiasme. A la Ciutat Comtal jurà com a primogènits de la Corona.\nLa reina Joana\nDavant el fet que el rei Joan havia estat declarat persona non-grata prohibint-li entrar al Principat, la reina Joana feu d’intermediària davant les demandes catalanes. Trobant-se de tornada de l’Aragó la reina notà la gèlida acollida pels pobles que passava, a l’arribar a Martorell es trobà indisposada i va voler traslladar-se a Caldes de Montbui amb el propòsit d’aturar-se Terrassa per fer l’àpat del migdia.\nTerrassa, que fou de les primeres poblacions en aixecar-se a favor del príncep de Viana, quan s’avistà des de dalt a Vista Alegre la comitiva reial, tancaren les portes de la vila i feren voltejar les campanes cridant a sometent, obligant a la reina a passar de llarg de la nostra vila. En arribar a Caldes de Montbui aquesta vila també li tancà les portes i feren repicar les campanes. I així fou rebuda arreu aconseguint refugiar-se a Vilafranca del Penedès. En aquesta vila es va signar la capitulació o conveni en que es reconeixia al infant Carles com hereu de la Corona.\nSis mesos després de la seva entrada a Barcelona Carles príncep de Viana moria a l’edat de 43 anys.\nNo tardà el rei Joan en fer reconèixer al seu altre fill Ferran com hereu. La reina Joana havia aconseguit el seu propòsit però el fet va encendre la guspira de l’anomenada “guerra dels Remences”, és a dir la rebel·lió del pagesos en contra dels mals usos.\nBORFO, Antoni. Història de Terrassa. Ajuntament de Terrassa. 1989\nPublicat per Joaquim Verdaguer el 4/18/2015 06:25:00 p. m.


L’Ajuntament d’Almussafes reprén el servei de Bibliopiscina aquest estiu – RiberaTV\nPer al préstec dels exemplars no és necessari disposar del carnet de la biblioteca pública de la localitat\nLa dotzena edició d’aquest programa de foment de la lectura entre bany i bany es reprén després de l’aturada del passat estiu a conseqüència de la pandèmia de la Covid-19. Està previst que dilluns que ve, 5 de juliol, s’inaugure la nova temporada del servei que des de fa diversos anys gestionen joves beneficiaris del programa de Beques d’Estiu de l’Ajuntament, un programa que romandrà disponible per a les persones usuàries de la infraestructura fins al pròxim 31 d’agost.\n“Aquest servei és el complement ideal per a gaudir d’un estiu refrescant en les recentment reformades Piscines Municipals sense renunciar a la informació i a les històries que ens proporciona el món de la literatura”, destaca el regidor de Cultura de l’Ajuntament d’Almussafes, Àlex Fuentes.\nEl préstec de llibres i revistes podrà realitzar-se al juliol de dilluns a divendres d’10.30 a 14.30 hores i a l’agost de dilluns a divendres d’10.30 a 14.30 hores i de 16 a 20 hores, coincidint amb els torns matinals i vespertins establits per a les persones usuàries de les Piscines Públiques, amb l’objectiu de complir amb la normativa quant a l’aforament permés en la instal·lació pública.\nIgual que en les anteriors edicions, per a accedir als exemplars, molts d’ells dirigits al públic infantil, no és necessari disposar del carnet de la biblioteca.\nL’Ajuntament d’Almussafes reprén el servei de Bibliopiscina aquest estiu added by Ribera Televisió on 30 juny, 2021


Ortodòncia tradicional amb braquets - Clinica Dental Dra. Morell\nL’ortodòncia és l’especialitat de l’odontologia dedicada a preveure i corregir una mala posició de les dents per tal de millorar la funcionalitat i l’estètica de la boca.\nLa Dra. Morell, com a especialista, s’ encarrega d’estudiar cada cas d’acord amb el problema i l’edat del pacient i realitzar un tractament totalment personalitzat.\nUn dels mètodes utilitzats es el tractament d’ortodòncia amb braquets fixes; metàl·lics o ceràmics.


10. L'aturada del Voló - [X.1] Oració del pa - [X.2] Sopar d'hostal - [X.3] La nit del Voló » Antoni Rovira i Virgili\n10. L’aturada del Voló\n[X.1] Oració del pa\nLa nit del Voló no serà benigna per a nosaltres. Ens tocarà de dormir dins els cotxes. No hi ha més remei. Resignats, els expedicionaris ens disposem a passar una altra nit dura.\nPer a consolar-nos tenim pa, un magnífic pa, ros, olorós, blanc i tou, com fa anys no n’havíem vist i menys encara menjat. És el pa que Pompeu Fabra ens ha presentat una estona abans com un trofeu. Les rodanxes d’aquest pa tenen per a nosaltres un gust de glòria i són el primer senyal de bon averany.\nAlgú ens fa saber que, a la fleca del poble, per una moneda d’argent espanyola de dues pessetes, donen un pa com aquells. A les mans dels expedicionaris apareixen, com per un feliç joc de prestidigitació, les monedes preades. I aviat, en la penombra de la nit del poble, les grosses barres de pa són la festa dels viatgers.\nEn tots els llavis, entre mossada i mossada, floreixen elogis del bon pa que trobem al Rosselló. Les rodanxes daurades són a totes les mans, i els ulls les guaiten abans d’ésser posades a l’abast de les dents. Oh, aquest pa tan esponjat, tan gustós! Mai cap confitura no haurà estat tan saborosa per al nostre paladar. Aquest pa ens sembla una menja pròpia dels déus. En els nostres cors s’alça, fervent i sincera, l’oració del pa.\n[X.2] Sopar d’hostal\nEncara hi ha, aquest vespre, una altra delícia per als pobres viatgers. Quan ja ens crèiem que hauríem de passar sense altra menja que el pa i unes preses de xocolata, ens és comunicada una gran nova. Avui soparem. Soparem a l’hostal del poble. Cap a l’hostal, doncs, que és aquí a prop.\nEn entrar-hi tenim tots una sorpresa. Asseguts davant una taula del cafè, hi ha el president Irla en persona i la seva família. En veure’m a mi, ell s’alça, s’acosta i m’allarga la mà. Altres amics el saluden. Està trist i cohibit. De sobte, Solé i Pla, tot determinat, va a trobar-lo. En els darrers dies d’estada a Can Perxers, el doctor havia pronunciat frases truculentes i havia dit que duia una arma al damunt. Hi haurà un drama? No. Els dos homes es donen les mans i Irla torna a seure. El diputat Conillera, amb les ulleres negres i el vestit també negre, seu a la mateixa taula, capficat i decaigut.\nAquest sopar d’hostal és modest, però ben cuinat. Ens sembla un gran àpat després de les escassetats que hem patit, a les quals no donem el nom de fam per un escrúpol. Bona sopa, bon tall, bon vi, bon pa. Que de pressa es buiden els plats amb les piles de llesques! La mossa de l’hostal no para de portar-ne. El Voló i el seu hostal ens semblen un primer pas en el camí de la felicitat.\n[X.3] La nit del Voló\nSi el sopar, modest i tot, ha estat bo, i ens ha deixat un record agradable, el dormir torna a ésser per a nosaltres un problema sense solució. No hi ha allotjament al poble; tots els hostals són plens, i no podrem anar a cap altra banda. Hem rebut ordre de la gendarmeria que no ens moguem dels vehicles, que seran els nostres dormitoris.\nAquesta és la nostra nit del Voló. La nit és serena, l’aire és fred, el cel és riquíssim d’estels tremolosos.\nAbriguem-nos bé, i dormim, si podem, asseguts dins el carruatge. Demà serà un altre dia.\nMariona Camps 18 de abril de 2014\nEl pa blanc de França és com un miracle per als refugiats, després de tant temps de privacions i escassetat:\n«El camió era aturat. Dreta a la carretera la seva mare se’l mirava i li allargava una llesca de pa. Era una llesca gruixuda de pa tou, de pa blanc. Pere ja se’l sentia a la boca; el crec de la crosta ben cuita, dolça penetració de les dents en la molla blaníssima. Sacsejà el cap per fer caure possibles teranyines dels ulls. Però al costat de la seva mare hi havia el seu pare i tot d’altres companys que mossegaven alegrement.\n–Mira, Pere, pa francès! –deia la seva mare.\nEl noi va tornar a mirar-s’ho, i l’escala del seu somni es precipità a la llesca de pa francès, però ara amb tota la seva sabor, matisada fins a l’infinit. Sentí més fort que mai aquell impuls cap endavant al mentó, aquella sensibilitat aguda entre les dents i les genives. Hauria arrabassat el pa, l’hauria engolit voraçment. Però se li havia fet de sobte un gran nus a la gola.\nPere allargà el braç amb calma, palpà un instant el pa i es va posar a mastegar lentament, fent una cara extremament seriosa, mentre la seva contenció es resolia en dues inevitables grosses llàgrimes, que se li escorrien cara avall.»\nC.A. Jordana, “Pa francès” (1939)\nUn altre testimoni:\n«Llavors, un home francès em féu senyal que m’apropés.\nParlava un català sonor, com barrejat. Anàrem vers l’esquerra. Allí, unes dones omplien grosses panistres de trossos de pa blanc i d’una olor de pa de pessic que m’omplia la boca de saliva. Una de les dones em donà un tros quadrat de pa i l’home, un tall de bacallà sec, doble i blanc, tan blanc com el pa.\nI se m’ennuegaren les paraules. Allí mateix, sense esperar, com un afamat, vaig clavar les dents al tros de pa, barrejat amb la saliva abundant; després al bacallà, i així, mossada al pa i al bacallà, la gana es transformà en badall i el badall, en un rot desvergonyit.»\nNorbert Orobitg, Per la llibertat i la democràcia. Autobiografia (1915-1995)


L’Aula de ciències un entorn d’aprenentatge | Escola Ciutat d'Alba\nLa nostra intenció és fer de l’aula de ciències un entorn que propiciï el treball de l’àrea des d’una perspectiva on el fer(procediments i tècniques), el pensar (des de la modelització) i comunicar (amb diversitat de llenguatges) esdevingui una estratègia habitual d’ensenyament-aprenentatge. Aquest entorn ha de fomentar també l’acompanyament dels infants en l’evolució de les seves idees sobre els fets i els fenòmens de l’entorn, amb una gestió d’aula que faciliti el treball cooperatiu i l’avaluació reguladora.\nCrear l’Aula de Ciències entesa com un entorn d’aprenentatge destinat a facilitar l’educació científica dels nostres alumnes. Un espai on conviuen les eines TIC, els materials específics de laboratori i els materials d’ús quotidià.\nUna de les idees que fonamenten el projecte de direcció és la de fer una escola sostenible i arrelada al medi. En aquesta línia de treball experimental, adquireix rellevància si analitzem i valorem el currículum tant d’educació infantil com de primària.\nD’altra banda durant el curs 2008/2009 i dins del Pla de Formació de Zona (PFZ) hem fet un taller de 10 hores per tal de treballar l’actualització didàctica en làrea de descoberta de l’entorn. Després de la valoració del treball efectuat en el taller, s’ha fet una proposta de continuïtat que queda recollida en el Pla de Formació del Centre (PFC) per als propers tres anys. Com a escola hem participat en aquests darrers anys en el concurs de fotografia científica organitzat pel CDEC/CESIRE i vam quedar finalistes en l’edició 2007/2008. També participem en el seminari sobre sostenibilitat al llarg de la vida que es realitza a la nostra ciutat i estem dins el projecte d’Agenda 21 de ciutat.\nLa persona responsable del projecte, forma part de l’Equip del CDEC/CESIRE com a formadora en el programa d’implantació de les aules de ciències aquests darrers quatre anys i està vinculada a diferents grups de treball de l’ICE de l’UB i de l’UAB, amb els que ha col.laborat en les jornades “Conversar per comprendre” (curs 2007/2008 a Cosmocaixa, experiència que ha quedat recollida a la revista Perspectiva Escolar núm.331 de gener de 2009) i les ciències i els infants (curs 2008/2009 Museu de la Ciència i la Tècnica de Terrassa).\nObjectius i aspectes a consolidar\nCompetència científica: “Acompanyar l’alumnat en l’evolució de les seves idees, sobre els fets i fenòmens de l’entorn, per aproximar-los a les idees de la Ciència”.\nVincular el pensament científic a:\nAl desenvolupament de la curiositat.\nA fer preguntes, a indagar…\nAfavorir processos d’aprenentatge globals, en la mesura que generen interrelacions, entre diverses àrees de treball.\nRealitzar treball experimental que permeti desenvolupar processos d’ensenyament-aprenentatge significatius des de l’Educació Infantil.\nIntegrar mètodes i eines de treball pròpies de l’activitat científica actual al treball de l’aula.\naconseguir que l’àmbit tecno-científic permeti comprendre, explicar, relacionar i actuar davant els fenòmens del món.\nTreballar les ciències des de la modelització.\nIncorporar les TIC a diferents propostes de treball.\nPropiciar i facilitar una organització d’aula que permeti:\nL’autonomia dels nostres alumnes en quant a gestió dels materials, maquinari,…\nAtendre la diversitat a l’aula tant pel que fa referència a les capacitats d’aprenentatge com en la diversitat de desenvolupament cognitiu.\nEl treball cooperatiu com a mitjà per compartir idees, responsabilitats,…\nTreballar la ciència des d’una perspectiva que ensenyi a pensar, a fer, a comunicar.\nTrobar, seleccionar, processar i interpretar la informació.\nIntroduir tècniques pròpies dels treball científic.\nIntroduir l’avaluació reguladora i l’autoavaluació en el sentit més ampli (des dels alumnes i des del mestre) com una manera d’entendre que l’error ens permet avançar.\nTenim previst que al llarg dels dos cursos que dura el projecte hi participin tots els alumnes d’educació infantil i primària.\nAquest projecte està pensat perquè després de finalitzar aquests dos cursos continuï creixent amb el creixement de l’escola i, per tant, sigui una aula on puguin treballar tots els alumnes de l’escola.


La població hivernal d'ocells aquàtics al delta de l'Ebre ha estat un 20% inferior a la mitjana de l'última dècada | EbreActiu.cat, revista digital per a la gent activa | Terres de l'Ebre...\nLa població hivernal d’ocells aquàtics al delta de l’Ebre ha estat un 20% inferior a la mitjana de l’última dècada\nEls grups d’ocells que han sofert més la davallada han estat els ardeids, els cabussons i els anàtids, tot i que per espècies la resposta ha estat molt desigual. La pèrdua de superfície inundada per la dessecació d’arrossars ha afectat sobretot les aus que depenen més de les aigües dolces\nL'assecament hivernal dels arrossars i l'alternança de períodes d'inundació entre aigua marina i dolça constitueixen unes mesures de lluita contra el cargol poma (Pomacea), que estan implementades des del 2011 al delta de l'Ebre. Aquestes mesures han comportat la pèrdua de la inundació hivernal, com a mesura agroambiental en el darrer Programa de desenvolupament rural (2014-2020). Les dades obtingudes a partir dels darrers censos hivernals d'ocells aquàtics a la zona indiquen la pèrdua de la capacitat d'acollida que ha patit aquest tipus d'hàbitat en aquests anys.\nEn els primers hiverns (2011 i 2012), amb una superfície inundada d'entre el 50 i el 60%, no es van produir canvis significatius en el nombre global d'efectius i en riquesa d'espècies, tot i que es van observar modificacions importants en el seu patró de distribució geogràfica. En els dos darrers hiverns (2016 i 2017), la superfície inundada d'arrossars ha minvat fins al 15-45%, fet que sembla haver repercutit negativament sobre el conjunt de l'avifauna aquàtica, amb entre un 10 i un 20% de disminució de la població, sobretot d'aquelles espècies més dependents d'aquests tipus d'hàbitat.\nA la resta de zones humides catalanes també s'ha notat una minva d'aus aquest hivern. L’habitual situació de Catalunya com a indret de recer d’ocells del nord ha canviat perquè la meteorologia del gener els ha estat desfavorable. A més, més al nord ha fet fins i tot més calor, fet que ha provocat que algunes espècies simplement no hagin arribat al nostre país.\nEl comptatge hivernal d'ocells aquàtics al delta de l'Ebre s'integra dins de l'International Waterbird Census (IWC), que quantifica anualment el nombre d'ocells aquàtics que hivernen en més 80 països d'Europa, Àsia i nord d'Àfrica. Les dades obtingudes permeten conèixer, a escala global, l'estat de conservació d'aquestes espècies i, a escala local, avaluar la capacitat d'acollida de les zones humides del territori. Al delta de l'Ebre, aquest cens s'ha dut a terme entre gener i començaments de febrer, gràcies a la participació de 27 observadors, entre tècnics del parc natural, agents del Cos d'Agents Rurals i voluntaris.\nLa realització d'aquest cens al delta, la principal zona humida de Catalunya, comporta una gran complexitat, tant pel que fa a la diversitat d'espècies i d'hàbitats (arrossars, llacunes, riu, salines, badies, aiguamolls) com per la gran quantitat d'ocells. Les condicions meteorològiques, particularment desfavorables en aquest gener, han fet que la durada del cens s'allargués més enllà del període habitual.\n97 espècies d'ocells\nAquest hivern s'han comptabilitzat al delta de l'Ebre 208.785 ocells aquàtics, corresponents a 97 espècies diferents. El grup més nombrós ha estat el dels anàtids (76.527 exemplars, 36,7% dels efectius). Aquest grup, després d'uns decennis amb valors molt elevats, ha patit una davallada del 40% en relació al període de referència (2006 – 2015). Les espècies més nombroses, totes elles dependents dels arrossars com a zones d'alimentació, han patit disminucions molt significatives: l'ànec cullerot (Anas clypeata) (-61%), el xarxet comú (A. crecca) (-45%) i l'ànec collverd (A. platyrhynchos) (-32%). En canvi, altres anàtids propis del medi marí com, per exemple, l'ànec negre (Melanitta nigra) i l'ànec fosc (M. fusca), han presentat variacions positives (+19 i +46%, respectivament). La fotja vulgar (Fulica atra), per la seva banda, amb 34.546 exemplars, ha presentat un valor (+7%) molt proper a la mitjana de referència.\nEls limícoles constitueixen el segon grup d'ocells aquàtics millor representat, amb 70.541 exemplars (33,8% del total). En termes globals, la població d'aquest hivern ha mostrat un valor molt similar al dels nivells de referència (+1%). Malgrat tot, una anàlisi més detallada mostra que les espècies més íntimament associades als arrossars inundats han patit davallades significatives: batallaire (Philomachus pugnax) -49%, valona (Tringa valona) -46%, fredeluga (Vanellus vanellus) -29%. Els ocells més dependents dels aiguamolls naturals no han presentat variacions significatives o, fins i tot, han augmentat , com el territ tresdits (Calidris alba) +7%, bec d'alena (Recurvirostra avosetta) +33%, tètol cuabarrat (Limosa lapponica) +50%. La població d'ardeids també ha sofert un descens significatiu, d'un 53% per sota del nivell de referència, i ha afectat algunes de les espècies més abundants a l'hivern: martinet blanc (Egretta garzetta) -86%, esplugabous (Bubulcus ibis) -58% i bernat pescaire (Ardea cinerea) -53%.


Taurines incendiàries - Magda Pujol\nCorrebous aquest estiu a Catalunya. TJERK VAN DER MEULEN\nFa onze anys els catalans vam dir prou a les corrides de toros. Era el 28 de juliol de 2010, una data històrica que va aconseguir desterrar un espectacle lamentable i fer-nos evolucionar cap a una societat més respectuosa i moderna. Va ser un gest que no només significava un avenç en la protecció dels animals, sinó que també volia mostrar una determinada manera de presentar-nos al món. Estàvem davant un moment èpic, ètic i estètic, parafrasejant l’adagi llatí Nulla ethica sine aesthetica que posteriorment va popularitzar Nietzsche en un seu assaig. Onze anys després, on som? Probablement en un moment en què tocarà tornar a tirar de l’èpica, perquè l’ètica i l’estètica ja fa temps que no hi són ni se les espera.\nDeu anys de l’adeu als toros: un triomf de l’organització popular\nFa unes setmanes van circular per les xarxes socials imatges dels primers correbous embolats celebrats a Catalunya després de l’aturada de l’any passat, gravades per un equip d’activistes d’Anima Naturalis durant els correbous celebrats el 24 de juliol a Camarles (Baix Ebre). S'hi pot veure com diverses “quadrilles” competeixen per aconseguir, en el mínim temps possible, amarrar per la força a un pal de fusta un bou al qual prèviament li han lligat les banyes amb una soga. Un cop immobilitzat al pal, li cargolen a cada banya una peça metàl·lica que incorpora unes boles inflamables a les quals calen foc. El divertimento segueix quan tallen la corda que el manté lligat al pal i l’animal fuig intentant desfer-se del foc. En aquest moment, un dels torturadors l’agafa per la cua i comença a lliscar per la plaça arrossegat pel bou com aquell que practica esquí nàutic. Aquesta imatge, tan lamentable com ridícula (i no només pel bou), és el símbol del triomf de l’home contra la bèstia.\nEl covid no atura les ganes de fer patir els animals i ara s’hi han afegit un grup de dones que han format la primera quadrilla d’emboladores de bous de Catalunya\n¿Algú encara pot pensar que això no és maltractament animal? Queda clar que el covid no atura les ganes de fer patir els animals i ara s’hi han afegit un grup de dones que han format la primera quadrilla d’emboladores de bous de Catalunya, emulant així aquesta afició tan típicament testosterònica. Volen incentivar la presència de les dones en l’àmbit taurí, majoritàriament masculí, i contribuir “a la continuïtat dels correbous”. Curiosa manera de reivindicar la igualtat.\nAquestes dones potser no en són del tot conscients, però en realitat al que estan contribuint és a fomentar la crueltat, no només envers els animals, sinó també envers les persones. Que una minoria de dones –16 en total, procedents de les terres de l’Ebre i el País Valencià– formi una quadrilla per reivindicar la presència de dones en els correbous, no fa més que reforçar el model d’opressió del més fort envers el més dèbil, un model que li dona domini al gènere masculí i que se sosté per un sistema de violència que a aquestes dones els deu semblar natural: el model del patriarcat. Un model basat en el masclisme, que té com a màxima manifestació la violència en totes les seves formes. Les dones que emulen aquest sistema de violència en realitat estan exaltant una masculinitat tòxica i tot el que se’n desprèn.\nCal recordar que nombrosos estudis científics avalen que hi ha relació entre el maltractament animal i la violència interpersonal. Només una dada: el 80% dels condemnats per violència masclista també maltracten animals. Persones amb antecedents de maltractament animal són cinc vegades més propenses a cometre violència intrafamiliar. Es tracta de subjectes psicològicament i socialment dèbils que se senten potents donant sortida als desitjos més primaris i mostrant la seva superioritat contra els més febles.\nL’educació és fonamental a l’hora de canviar les coses. L’empatia, la generositat i l’altruisme són valors que han de primar per davant d’aquesta normalització de la violència que consenten les administracions. Incitant la tortura i els comportaments violents cap als més dèbils, en aquest cas els animals, no farem més que perpetuar plagues socials com el bullying o la violència masclista.\nLes dades parlen per si mateixes, i segons una enquesta de l’Institut Opinòmetre de l’any 2019, el 92% dels catalans (9 de cada 10) consideren que no està justificat maltractar i provocar patiment a un animal amb motiu d’una activitat festiva o per divertiment. Si deixem que una minoria normalitzi el que una majoria condemna ens estem fent un trist servei, i això ens afecta a tots. Ovidi ja ens ho va advertir fa dos mil anys: “La crueltat envers els animals ensenya la crueltat envers els humans”. Recuperem l’èpica per construir d’una vegada una societat radicalment ètica i orgullosament estètica.\nMagda Pujol és periodista i vicepresidenta de Lex Ànima\nCorrebous toros Catalunya


Els premis Nadal i Josep Pla de narrativa reivindiquen el talent femení\nAna Merino s’endú el Nadal per la novel·la ‘El mapa de los afectos’; i la barcelonina Laia Aguilar, el Josep Pla per ‘Pluja d’estels’\nAna Merino (esquerra) i Laia Aguilar (dreta) amb els premis Nadal i Josep Pla. // EFE - Toni Albir\nActualitzada el 07-01-2020 10:54\nEls premis Nadal i Josep Pla de narrativa han posat el focus en les dones creadores i aquest any han premiat l’obra d’Ana Merino i Laia Aguilar. Merino, poeta nascuda a Madrid, ha rebut el Nadal per la novel·la El mapa de los afectos , i Laia Aguilar s’ha endut el Josep Pla per Pluja d’estels .\nL’Hotel Palace de Barcelona va reunir el bo i millor de les lletres catalanes i espanyoles en una veritable festa sense estridències com la de l’any passat, quan Manuel Valls va marxar a mig sopar per les paraules de Marc Artigau en recollir el seu premi.\nAna Merino va guanyar el Nadal de novel·la en castellà, dotat amb 18.000 euros, per El mapa de los afectos, que explica la història d’una professora que ha de tractar amb un alumne de cinc anys que ha perdut la mare de manera misteriosa. Merino que va aprofitar el reconeixement per fer un al·legat en favor dels llibres.\nLa literatura és el que ens fa creure en els altres, empatitzar, aprendre a pensar, assossegar-nos, aprofundir en l’ànima humana. És el que realment ens fa romandre\nAna Merino guanyadora del Premi Nadal\nAquest any s’havien presentat més de 350 propostes al Premi Nadal, que és el més antic de novel·la de l’estat espanyol (la primera edició va ser el 1944).\n“On som les dones?”\nDe la seva banda, la barcelonina Laia Aguilar es va endur el Premi Josep Pla de narrativa en català, dotat amb 6.000 euros, per Pluja d’estels. Una obra sobre un grup d’amics que es retroben al cap de cinc anys després de viure un succés tràgic. En recollir el premi, Aguilar va reivindicar més presència femenina als certàmens literaris.\nFa deu anys que aquest premi no el guanya una dona, i jo em pregunto: on som dones? Si volem un país fort, un país lector, amb una literatura catalana de primera, crec que hi hem de ser tots. Homes i dones. I dones amb premis, també\nLaia Aguilar guanyadora del Premi Josep Pla\nL’edició més femenina dels premis que atorga Ediciones Destino va tenir també un moment de record pel centenari del naixement de Miguel Delibes.\n02-01-2020 14:15 ‘14/15’\nLes previsions culturals per a aquest 2020\n29-12-2019 13:27 ‘VIA LLIURE’\nEls llibres que has de demanar als Reis d’Orient\n06-01-2019 23:09 LITERATURA\nMarc Artigau guanya el premi Josep Pla, i Guillermo Martínez, el Nadal\n30-12-2019 22:32 ‘NO HO SÉ’


El compàs de Puigdemont\nEn l'any que fa que Carles Puigdemont és president de la Generalitat ha demostrat, almenys, dues coses: una gran capacitat per fugir de polítiques i xocs palatins que el despistessin de la feina per a la qual va acceptar el càrrec i, en segon lloc, un punch notable quan entra al cos a cos amb algun adversari. De l'agilitat per sortir de la primera de les situacions ha donat mostres de sobres aquestes últimes setmanes mantenint-se ferm en el compromís inicial de no voler presentar-se a unes futures eleccions al Parlament i concentrar-se en el referèndum, l'objectiu d'aquesta legislatura i el seu propi. Amb aquesta actitud ha guanyat autoritat en aquesta fase del procés encara que no se sap si prou perquè prosperin els pressupostos en les pròximes dates.\nLa segona característica és la força que demostra en els moviments, en els quals fuig de la retòrica buida i prefereix els cops secs a les insinuacions o frases interpretables. La carta que ha enviat aquest dilluns al president del govern espanyol, Mariano Rajoy, per justificar la seva absència a la Conferència de Presidents n'és un clar exemple. No es limita Puigdemont a una carta de mera cortesia sinó que en 20 línies desqualifica el fòrum de presidents autonòmics -"en el passat ja se n'han celebrat cinc, i si ens remetem al balanç, és fàcil arribar a la conclusió que aquest tipus de reunions són només una posada en escena, però sense cap resultat productiu ni satisfactori"-, reitera "el diàleg permanent per abordar el referèndum i el dia a dia del nostre país" i manifesta que "com a nació que som, ens hem guanyat tenir una relació bilateral amb el govern espanyol".\nFortalesa institucional i pas endavant en la discussió amb Madrid són els dos eixos amb què el president Puigdemont ha obert el compàs de la seva presidència excepcional. La conferència pronunciada al Teatre Romea de Barcelona sota el títol 2017, un any clau per al futur de Catalunya amb la que ha volgut visualitzar els mesos que falten fins al referèndum ja han permès avançar alguns dels problemes que hi ha a l'horitzó i la necessitat d'un cert rearmament de l'independentisme i d'una generositat més gran entre les diferents formacions. El dia que ha començat, ara per ara sense més problemes, la discussió en la comissió parlamentària corresponent dels pressupostos i les partides dels diferents departaments, aquest comentari no és balder ja que el compàs que ara s'ha obert no és segur que resti així aliè a noves turbulències polítiques.


Les 5 piscines naturals més refrescants de València. El més llegit hui Diumenge\n21 d'agost de 2016 22 d'agost de 2016 menuts\n1)LA RUTA DEL AiGUA (CHELVA):Este itinerari turístic combina naturalesa i cultura en una excursió de dos hores de duració. Descobrix així quatre barris històrics del municipi i paratges únics del riu Chelva.\n2)CASES DEL Riu (REQUENA): Destaca la seua sénia d’aigua i el seu molí del segle XVIII. Congrega als habitants d’al voltant junt amb el riu, on l’aigua arriba calmada gràcies a l’assut. És una de les aldees amb major encant de Requena.\n3) LOS CHOPOS (JALANCE): El riu Xúquer passa amb poc cabal per esta zona i permet un bany plaent. Per a arribar cal seguir les indicacions que estan en el poble cap a la Cova del senyor Juan fins a arribar a una bifurcació. Llavors cal dirigir-se a la dreta cap al Balcó del Xúquer i la zona dels Xops.\n4) EL Riu FRAILE (BICORP): Els seus tolls són un lloc ideal per a fugir de la calor d’estos mesos d’estiu. És una zona on se sol practicar barranquisme i senderisme.\n5) EL POU CLAR (ONTINYENT): Un paratge d’allò més singular gràcies als seus pous excavats per a l’aigua del riu Clariano -que naix allí- sobre la roca calcària, que deixa una estampa única de roques amb formes arredonides i fines làmines d’aigua.”\n← 7 conductes que eviten que el xiquet es desenvolupe.\nMarxa Mora al piano, quatre mans →


Ricard Vilanova (bloc): Pink (1989)\nKyoko Okazaki (guió, dibuix i tinta)\n(Pink - Pink)\n20 capítols - 256 pàgines - 170 x 240 mm (22 mm gruix)\n“Yumiko exerceix la prostitució perquè el seu treball diari no li dona prou com per alimentar la seva mascota, un cocodril. Un cant a la felicitat, l’amor i els diners. Adult, tràgic, irreverent.”\nCòmic o manga?\nCom collons ho classifico això? És còmic o és manga? L’autora (Kyoko Okazaki (1963)) és japonesa, l’estil és clarament manga… però està editat en el sentit occidental de lectura. De fet, en algunes pàgines, he començat llegint al revès… (mai m’hauria imaginat que m’acostumaria a llegir d’aquesta manera). L’obra és de 1989 –cosa que no tenia gaire clara, tot i que, de segur, hauria llegit–, per la qual cosa, penso, intentant obrir mercat, ho va publicar per arribar al màxim públic occidental possible.\nEl dibuix té un punt desgarbat, sense arribar a l’estil Hinako Sugiura de Miss Hokusai (1983-1987). En alguns aspectes sembla que li falti traça per dibuixar el cocodril –cosa que, particularment, no té problemes en reconèixer enmig de la “trama” de la història– i, en canvi, en altres aspectes com l’ús de les trames o la sintetització d’algunes expressions, m’agrada força com ho resol.\nM’ha agradat molt la manera com tracta alguns temes com la mateixa prostitució, normalitzant-ho fins i tot, però sobretot, fent-ho d’una manera natural que potser ara, amb el retrocés en la mentalitat social per una banda i l’excés de zel en els temes que impliquen heteropatriarcat per altra, estaria mal vist. Potser la salva el fet que l’autora és dona i el moment en que es va publicar, una època en que, segons la meva opinió, hi havia més llibertat per exposar segons quins temes que no pas ara.\nEdició extraordinària –com sempre– de Ponent Mon.\nYumi és una noia que treballa en una oficina, però que, quan li ve de gust o necessita algun extra econòmic, es prostitueix portant d’aquesta manera una doble vida. Es diu que els motius són que, quan era petita, després de molt insistir-hi, el seu pare li va regalar un cocodril petitet. Ara però, s’ha fet gran i, tot i que està prohibit tenir-lo a casa, l’ha de mantenir i això és car. Potser el que més sorprén és la manera de mostrar la prostitució al Japó, on està més o menys normalitzat i institucionalitzat fins a cert punt, en el que no es necessiten proxenetes (“xulo-putes”) i cadascú pot exercir-ho com qualsevol altra activitat econòmica.\nAnem coneixent, mica en mica, les particularitats d’aquesta noia que, sembla no estar del tot bé del cap, però que en altres aspectes, potser està millor que molta gent que considerem normal. Aquesta noia va perdre la seva mare de petita i el seu pare es va casar amb una altra dona que, en els primers anys, va exercir de mare, però que en cap moment van acabar congraciant. Aquesta madrastra va tenir una filla amb el seu pare i ara, la noieta (de 12 anys?) que és germana, òbviament, és una de les poques amigues que té.\nPer altra banda, la madrastra té un afer sexual amb un noi molt més jove que ella, escriptor. Les dues germanes se n’assabenten, però la petita no ho porta gaire bé. Yumi, que tot i relacionar-se amb la gent de l’oficina els desprecia a la seva manera pensant que s’estan esforçant més del compte per tenir una feina mal pagada, acaba coneixent l’amant de la madrastra. Entre ella i la germana petita l’acosen fins saber-ne els últims detalls de la seva vida. Acabem sabent, per ulls de les germanes i també des dels seus propis pensaments, que una noia de la seva edat amb la que ha tingut relacions li va darrera, però que prefereix els diners i regalets de la dona gran.\nD’una manera o altra, la relació entre Yumi i l’amant de la seva mare es va acostant i, en saber-ho, la mare entra en un estat de gelosia i planifica una venjança. Mentrestant Yumi i Haruo han de deixar el pis de la Yumi per una inundació i s’instal·len al piset de Haruo. La mare, en saber on viu, hi entra i fa desaparèixer el cocodril. Yumi entra en depressió, però Haruo li fa costat. Finalment, Haruo guanya un premi com a novel·lista i planejen marxar a una illa tropical. Més tard, la mare, li envia un joc de viatge folrat amb pell de cocodril i quan Yumi sap que ha estat la seva madrastra, irromp a la seva casa amb un bat de beisbol amb intenció de fer-hi una escabetxina, però la seva germana l’atura.\nQuan finalment estan disposats a marxar del país, les dues germanes esperen a l’aeroport per despedir-se mentre Haruo atén la premsa i, tot esperant, amb un gir inesperat i potser una mica brusc dels fets, es destapa la relació del guanyador d’un premi nacional de novel·la amb un prostituta i, després d’intentar fugir de la premsa, tot dirigint-se a l’aeroport, un accident acaba amb la seva vida mentre veiem les dues germanes esperant amb resignació més temps de l’esperat.